Assange minangka salah siji saka sanga Déwan Penasihat Wikileaks, lan dadi juru wicara médhia wigati saka Wikileaks. Nalika sawetara koran njuluki Assange minangka "dirèktur" utawa "pendhiri" Wikileaks, Assange njawab, "Aku ora nyebut awakku minangka sing nemokaké "; nanging nyebutaké yèn dhèwèké minangka pemimpin redhaksi WikiLeaks,[9] lan nyatakaké yèn dhèwèké sing duwé kaputusan jroning prosès pamilihan dhokumèn sing arep diamot. Assange nyatakaké yèn Wikileaks wis ngeculaké dhokumèn wadi luwih saka kabèh sing diculaké donya pèrs sisané kagabung.